Trollar (film)

Trollar () 2016-yilda ekranlarga chiqarilgan komediya janridagi AQSh kompyuter-animatsion filmidir. DreamWorks Animation studiyasi tomonidan ishlab chiqarilgan va 20th Century Fox tomonidan tarqatilgan. Film gʻoyasi Thomas Dam yaratgan qoʻgʻirchoqlarga asoslangan. Film rejissori — Mike Mitchell, hikoyani esa Erica Rivoji yozgan. Filmda bosh qahramonlarga Anna Kendrick, Justin Timberlake, Zooey Deschanel, Russell Brand, James Corden va Gwen Stefani ovoz bergan. Film baxtli boʻlish uchun trollarni yeydigan Bergenlar deb ataluvchi maxluqlar bosqinidan qishlogʻini saqlamoqchi boʻlgan ikki troll haqid hikoya qiladi.

Trollar filmi premyerasi AQShda 4-noyabr 2016-yilda boʻlib oʻtdi. Film $125 millionlik budjeti bilan dunyo boʻylab $346 million ishlab topdi. Kinotanqidchilar tomonidan ham ijobiy baholandi.

Filmning sikveli — Trollar: Dunyo boʻylab ijodiy safar 10-aprel 2020-yilda chiqarildi.

 Ovoz berganlar 

 Anna Kendrick — Atirgul
 Justin Timberlake — Vaysaqi
 Zooey Deschanel — Bridget
 Christopher Mintz-Plasse — shahzoda Gristle
 Christine Baranski — oshpaz
 Russell Brand — Krik
 Gwen Stefani — DJ Suki
 James Corden — Biggi
 Jeffrey Tambor — qirol Peppy
 Ron Funches — Kuper
 Icona Pop — Satin va Chenille
 Kunal Nayyar — Guy Diamond
 John Cleese — qirol Gristle Sr.

 Musiqasi 

 Sikveli 

28-fevral 2017-yilda Universal Pictures va DreamWorks Animation kompaniyalari Trollar filmining davomi ishlanishini va uning nomi Trolls 2 (Trollar 2) boʻlishini eʼlon qildi. Oʻsha paytda filmni 10-aprel 2020-yilda chiqarish rejalashtirilgan edi. Oradan maʼlum vaqt oʻtgach, Kendrick va Timberlake yana Atirgul (Poppy) va Vaysaqi (Branch) personajlariga ovoz berishi maʼlum boʻldi.

Sikvelning yangi nomi — Trolls World Tour 2018-yil iyunida eʼlon qilindi.

 Manbalar 

 Havolalar 






Turkum:2016-yil filmlari
Turkum:2016-yil 3D filmlari
Turkum:2016-yil animatsion filmlari
Turkum:AQSh filmlari
Turkum:AQSh 3D filmlari
Turkum:AQSh animatsion filmlari
Turkum:AQSh kompyuterli animatsion filmlari
Turkum:AQSh komediya filmlari
Turkum:Ingliz tilidagi filmlar
Turkum:DreamWorks Animation filmlari
Turkum:20th Century Fox filmlari
Turkum:AQSh romantik filmlari